B4-0025, 0039 και 0040/99

Ψήφισμα σχετικά με τις ευρωπαϊκές ταχυδρομικές υπηρεσίες

Το Ευρωπαϊκό Κοινοβούλιο,

- έχοντας υπόψη την οδηγία 97/67/ΕΚ του Ευρωπαϊκού Κοινοβουλίου και του Συμβουλίου σχετικά με τους κοινούς κανόνες για την ανάπτυξη της εσωτερικής αγοράς των κοινοτικών ταχυδρομικών υπηρεσιών και τη βελτίωση της ποιότητας υπηρεσίας ((EE L 15 της 21.1.1998, σελ. 14)),

Α. έχοντας υπόψη την οικονομική και κοινωνική σπουδαιότητα των ταχυδρομικών υπηρεσιών στην Ευρωπαϊκή Ένωση,

Β. έχοντας υπόψη την αναγκαία υλοποίηση και διασφάλιση μιας υψηλής ποιότητας κοινοτικής οικουμενικής υπηρεσίας στις ταχυδρομικές υπηρεσίες σύμφωνα με τους κύριους στόχους της οδηγίας 97/67/ΕΚ και του ψηφίσματος του Συμβουλίου της 7ης Φεβρουαρίου 1994,

Γ. έχοντας υπόψη τις διατάξεις του άρθρου 7 της οδηγίας 97/67/ΕΚ βάσει των οποίων η Επιτροπή θα υποβάλει περαιτέρω προτάσεις σχετικά με την περαιτέρω σταδιακή και ελεγχόμενη ελευθέρωση της αγοράς των ταχυδρομείων πριν από το τέλος του 1998,

Δ. έχοντας υπόψη την πολλάκις εκφρασθείσα θέση του Κοινοβουλίου όσον αφορά την ανάγκη για μια υψηλής ποιότητας οικουμενική υπηρεσία και την υλοποίηση της σταδιακής και ελεγχόμενης ελευθέρωσης των ταχυδρομικών υπηρεσιών όπως εκφράσθηκε τελευταία με την ερώτηση Ε-3024/98 της 21ης Σεπτεμβρίου 1998 προς την Επιτροπή,

Ε. έχοντας υπόψη την απάντηση της Επιτροπής στην ερώτηση Ε-3024/98 της 6ης Νοεμβρίου 1998 όπου αναφέρεται ότι η Επιτροπή θα είναι σε θέση να διαβιβάσει τη νέα πρόταση σχετικά με την περαιτέρω σταδιακή και ελεγχόμενη ελευθέρωση της αγοράς ταχυδρομικών υπηρεσιών στο Κοινοβούλιο προς τα τέλη του 1998,

ΣΤ. λαμβάνοντας υπόψη ότι μέχρι σήμερα δεν έχει υποβληθεί αυτή η πρόταση,

Ζ. λαμβάνοντας υπόψη ότι η οδηγία 97/67/ΕΚ δεν έχει ακόμη μεταφερθεί στο εσωτερικό δίκαιο πολλών κρατών μελών και ότι η αγορά και τα οικονομικά της οικουμενικής υπηρεσίας στις ταχυδρομικές υπηρεσίες δεν μπορούν ακόμη να τηρηθούν και να αξιολογηθούν σωστά,

Η. λαμβάνοντας υπόψη ότι η Επιτροπή δεν έχει διαβιβάσει στο Κοινοβούλιο διάφορες μελέτες σκοπιμότητας σχετικά με τον αντίκτυπο της ελευθέρωσης ορισμένων ταχυδρομικών υπηρεσιών,

1. θεωρεί ότι εφόσον δεν έχει υποβληθεί ακόμη η νέα πρόταση σχετικά με την περαιτέρω σταδιακή και ελεγχόμενη ελευθέρωση της αγοράς ταχυδρομικών υπηρεσιών δεν ισχύουν πλέον οι νομοθετικές προθεσμίες που καθορίζονται βάσει των άρθρων 7 και 27 της οδηγίας 97/67/ΕΚ[semigr ]

2. τονίζει ότι οι εκ μέρους του Κοινοβουλίου αξιολογήσεις σχετικά με την ελευθέρωση των ταχυδρομικών υπηρεσιών δεν θα βασισθούν αποκλειστικά στις μελέτες σκοπιμότητας της Επιτροπής αλλά και στις διαβουλεύσεις του Κοινοβουλίου με τους παρέχοντες οικουμενική υπηρεσία στα κράτη μέλη όταν αυτοί γίνουν γνωστοί[semigr ]

3. ζητεί από την Επιτροπή να διαβιβάσει στο Κοινοβούλιο τις εν λόγω μελέτες καθώς και οποιαδήποτε άλλη πληροφορία που θεωρείται αναγκαία[semigr ]

4. υπογραμμίζει ότι οποιεσδήποτε περαιτέρω αξιολογήσεις θα λαμβάνουν υπόψη τη μακροπρόθεσμη οικονομική και δημοσιονομική ισορροπία των παρεχόντων οικουμενική υπηρεσία καθώς και τις συνέπειες στην απασχόληση εντός των ευρωπαϊκών ταχυδρομικών φορέων[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή, την Επιτροπή των Περιφερειών και τις κυβερνήσεις και τα κοινοβούλια των κρατών μελών.